b"\n_START_ARTICLE_\nCasa Trinitat Greuzer\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa-torre formada per un cos principal, amb teulada a doble vessant i rematada per una torre de planta quadrada amb teulada a quatre vessants. La fa\xc3\xa7ana principal, perpendicular a l'eix del vial, t\xc3\xa9 incorporat un cos d'acc\xc3\xa9s damunt el qual descansa un petit mirador i continua en la mateixa l\xc3\xadnia vertical imagin\xc3\xa0ria una petita habitaci\xc3\xb3 a manera de golfes. L'edificaci\xc3\xb3 consta, doncs, de planta baixa i pis, m\xc3\xa9s golfes, que surten dels diferents encreuaments dels cossos de l'edificaci\xc3\xb3. Domina la l\xc3\xadnia i \xc3\xa9s exempta de decoraci\xc3\xb3 gaireb\xc3\xa9 en tot el conjunt. Es conserva totalment el seu disseny original.\n_START_SECTION_\nHist\xc3\xb2ria\n_START_PARAGRAPH_\nA aquesta casa s'hi varen traslladar els propietaris de la Torre de la Creu o Torre dels Ous (la fam\xc3\xadlia Parellada), quan la compr\xc3\xa0 la Diputaci\xc3\xb3 de Barcelona. Aquestes dues cases s'havien comunicat a trav\xc3\xa9s dels respectius jardins._NEWLINE_L'obra va ser promoguda per Trinidad Greuzer de Bosch, domiciliada al carrer Consell de Cent n\xc3\xbamero 278 de Barcelona en el moment de la petici\xc3\xb3 de llic\xc3\xa8ncia municipal d'obres, el 10/10/1912."